**ODABIR VRSTE OBRTA**

Obrt je samostalno i trajno obavljanje dopuštenih gospodarskih djelatnosti od strane fizičkih osoba sa svrhom postizanja dobiti koja se ostvaruje proizvodnjom, prometom ili pružanjem usluga na tržištu.

Vrste obrta:

1. **Slobodni obrt**, za obavljanje se kao uvjet ne traži dokaz o stručnoj osposobljenosti, srednjem strukovnom obrazovanju ili majstorski ispit
2. **Vezani obrt**, za obavljanje se kao uvjet traži dokaz o stručnoj osposobljenosti, srednjem strukovnom obrazovanju ili majstorski ispit
3. **Povlašteni obrt**, smije se obavljati samo na temelju povlastice, odnosno dozvole koju izdaje nadležno ministarstvo, odnosno drugo tijelo čija je nadležnost propisana posebnim propisom ovisno o djelatnosti.

**PRIKUPLJANJE DOKUMENTACIJE**

Svi potrebne uplatnice dostupne su, bez naknade, na šalteru servisa HITRO.HR. Zaposlenici servisa HITRO.HR pomoći će vam ispuniti obrasce i uplatnice potrebne za registraciju obrta. Sve potrebne uplate možete izvršiti u Fininim poslovnicama.

**Napomena:** Iznimno, u razdoblju od 2. siječnja 2018. do 1. siječnja 2019. godine, fizička osoba se osobađa plaćanja izdane obrtnice pa u tom razdoblju trošak registriranja obrta iznosi 250,00 kuna (osim u Gradu Zagrebu gdje iznosi 270,00 kuna).

**PREDAJA DOKUMENTACIJE I UPLATA PRISTOJBI**

Fizička osoba koja ispunjava uvjete za obavljanje obrta, postaje obrtnikom upisom u obrtni registar. Rješenje o upisu obrta u obrtni registar i obrtnicu preuzet ćete na šalteru servisa HITRO.HR ukoliko ste isti ovlastili da za vas posreduje u postupku otvaranja obrta.
Po primitku rješenja o upisu u obrtni registar i obrtnice potrebno je izraditi pečat i otvoriti račun.

*Napomena:* prije izrade pečata, potrebno se informirati u banci po Vašem izboru je li izrada pečata neophodna

Izradu pečata ukoliko Vam je potreban u poslovanju možete ugovoriti na šalteru servisa HITRO.HR.